stanford-oval/wikipedia huggingface dataset:
Paasion I hallitus
Toiminta

Paasion I hallitus toteutti useita sosiaalisia ja taloudellisia uudistuksia. SDP ajoi eduskunnassa läpi puoluetuen, joka otettiin käyttöön vuoden 1967 alusta. Kustannuksista välittämättä eduskunnassa saatiin hyväksyttyä peruskoulu-uudistus. Vuonna 1967 säädettiin myös vähimmäistoimeentulon turvaamiseksi tarkoitettu perhe-eläkelaki. Alkoholilain uudistus, johon kuului keskioluen myynnin salliminen ruokakaupoissa,  alkoi Paasion hallituksen aikana. Uusi keskiolutlaki astui voimaan Koiviston I hallituksen aikana 1. tammikuuta 1969.
Hallitus joutui ongelmiin valtiontalouden osoittautuessa odotettua heikommaksi. Ulkomaankaupan vaihtotaseen ollessa alijäämäinen vienti väheni. Ratkaisuna huonoon taloudelliseen tilanteeseen Paasion hallitus joutui lokakuussa 1967 toteuttamaan vasemmiston ja valtiovarainministeri Mauno Koiviston vastustaman yli 30 % devalvaation.
Rafael Paasion eroon pääministerin paikalta johti hänen oman puolueensa SDP:n sisältä häneen kohdistunut kritiikki. SDP:n johto katsoi, ettei pääministeri, joka samalla oli puolueensa puheenjohtaja, ollut onnistunut parantamaan puolueensa ja NKP:n suhteita. Paasiota syytettiin myös siitä, ettei hän ollut kyennyt pitämään puoliaan presidentin valtapyyteitä vastaan.
Paasion hallituksessa tapahtui sen toiminta-aikana neljä ministerinvaihdosta. Toinen kulkulaitosministeri Niilo Ryhtä siirtyi Oulun läänin ja toinen sosiaaliministeri Esa Timonen Pohjois-Karjalan läänin maaherraksi syyskuussa 1967. Uusiksi ministereiksi nimitettiin Ryhdän tilalle kansanedustaja Matti Kekkonen ja Timosen tilalle kansanedustaja Toivo Saloranta. Sisäministeri Martti Viitanen siirtyi Vaasan läänin maaherraksi joulukuussa 1967, ja hänen tilalleen tuli kansanedustaja Antero Väyrynen. Valtiovarainministeri Mauno Koivisto siirtyi Suomen Pankin pääjohtajaksi vuoden 1968 alussa ja hänen tilalleen tuli kansanedustaja Eino Raunio.
Kokoonpano

| Salkku | Ministeri | Ministeri | Aloitti tehtävässä | Lopetti tehtävässä | Puolue |
| --- | --- | --- | --- | --- | --- |
| Pääministeri |   | Rafael Paasio | 27.5.1966 | 22.3.1968 | Sosiaalidemokraatit |
| Opetusministeri, pääministerin sijainen |   | Reino Oittinen | 27.5.1966 | 22.3.1968 | Sosiaalidemokraatit |
| Ulkoasiainministeri |   | Ahti Karjalainen | 27.5.1966 | 22.3.1968 | Keskusta |
| Oikeusministeri |   | Aarre Simonen | 27.5.1966 | 22.3.1968 | TPSL |
| Sisäasiainministeri |   | Martti Viitanen | 27.5.1966 | 30.11.1967 | Sosiaalidemokraatit |
| Sisäasiainministeri |   | Antero Väyrynen | 1.12.1967 | 22.3.1968 | Sosiaalidemokraatit |
| Puolustusministeri, ministeri sisäasiainministeriössä |   | Sulo Suorttanen | 27.5.1966 | 22.3.1968 | Keskusta |
| Valtiovarainministeri |   | Mauno Koivisto | 27.5.1966 | 31.12.1967 | Sosiaalidemokraatit |
| Valtiovarainministeri |   | Eino Raunio | 1.1.1968 | 22.3.1968 | Sosiaalidemokraatit |
| Ministeri valtiovarainministeriössä |   | Ele Alenius | 27.5.1966 | 22.3.1968 | SKDL |
| Maatalousministeri |   | Nestori Kaasalainen | 27.5.1966 | 22.3.1968 | Keskusta |
| Ministeri maatalousministeriössä |   | Lars Lindeman | 27.5.1966 | 22.3.1968 | Sosiaalidemokraatit |
| Kulkulaitosten ja yleisten töiden ministeri |   | Leo Suonpää | 27.5.1966 | 22.3.1968 | SKDL |
| Ministeri kulkulaitosten ja yleisten töiden ministeriössä |   | Niilo Ryhtä | 27.5.1966 | 31.8.1967 | Keskusta |
| Ministeri kulkulaitosten ja yleisten töiden ministeriössä |   | Matti Kekkonen | 8.9.1967 | 22.3.1968 | Keskusta |
| Kauppa- ja teollisuusministeri |   | Olavi Salonen | 27.5.1966 | 22.3.1968 | Sosiaalidemokraatit |
| Sosiaaliministeri |   | Matti Koivunen | 27.5.1966 | 22.3.1968 | SKDL |
| Ministeri sosiaaliministeriössä |   | Esa Timonen | 27.5.1966 | 31.8.1967 | Keskusta |
| Ministeri sosiaaliministeriössä |   | Toivo Saloranta | 8.9.1967 | 22.3.1968 | Keskusta |
Palmares

| Palmares > 1605/1606–1694 |
| --- | --- |
Valtiomuoto:  Kuningaskunta
Pääkaupunki:  Macaco
Edeltäjä(t):   Brasilian varakuningaskunta  Alankomaiden Brasilia
Seuraaja(t):   Brasilian varakuningaskunta
Palmares oli karanneiden orjien perustama valtio nykyisen Brasilian Alagoasin osavaltion alueella 1600-luvulla. Se perustettiin vuosina 1605–1606 ja sen loppu tuli lopulta Brasiliaa hallinneiden portugalilaisten vallattua alueen takaisin vuonna 1694. Jo ennen alueen valtausta alueesta oli käyty kiivaita taisteluita. Palmaresin tunnetuimpiin hallitsijoihin kuului sotaa portugalilaisia vastaan johtanut Ganga Zumba.
Historia > Perustaminen

Varhaiset kirjalliset lähteet liittävät Palmaresin perustamisen Alankomaiden ja Portugalin Pernambucon alueen hallinnasta käymiin kahakoihin. Quilombona eli karanneiden orjien perustamana yhteisönä se mainitaan ensimmäisen kerran vasta vuonna 1692. Palmares muodostui kuitenkin luultavasti jo vuosina 1605–1606, mutta karanneet orjat olivat olleet orjanomistajien ongelma alueella jo paljon pidempään. Palmaresin alkuajoista on vain vähän aikalaislähteitä, mutta portugalilaisten tiedetään tehneen sinne epäonnistuneen sotaretken vuonna 1612. Seuraavan kerran Palmares mainitaan vasta 1630-luvulla. Tuolloin se mainittiin suurena uhkana portugalilaisissa ja alankomaalaisissa lähteissä. Palmaresin perustajat olivat todennäköisesti suurimmaksi osaksi nykyisen Angolan ja Kongon alueelta orjina tuotuja, jotka puhuivat bantukieliä ja kuuluivat useisiin eri etnisiin ryhmiin.
Historia > Yhteenotot siirtomaavaltojen kanssa

Alankomaiden Länsi-Intian kauppakomppania teki hyökkäyksen Palmaresin alueelle vuonna 1643. Useasta hollantilaisesta ja intiaaneista koostunut joukko poltti Palmaresin alueen kyliä ja otti yhteen puolustajien kanssa. Heitä johtaneen Roelox Baron mukaan retkellä kuoli yksi hollantilainen ja sata karannutta orjaa. Toinen alankomaalaisten hyökkäys tapahtui vuonna 1645 ja tällä kertaa joukkoja johti Jürgens Reijmbach. Reijmbach toimi Baron tavoin, mutta ei saavuttanut mainittavaa menestystä. Kahden alankomaalaisen hyökkäyksen jälkeen Palmares sai olla rauhassa 1670-luvulle saakka. Siitä lähtien Palmares olikin lähes jatkuvat hyökkäyksen kohteena, mutta tällä kertaa portugalilaisten taholta.
Vuosien 1672–1680 aikana Pernambucon alueen portugalilainen hallinto teki alueelle kahdeksan sotaretkeä, joita johti Fernão Carrilho. Carrilhon raporttien mukaan hyökkäykset eivät aiheuttaneet merkittävää vahinkoa Palmaresissa, mikä ei pidä paikkaansa ainakaan kahden retken osalta. Carrilhon raportin mukaan Palmaresissa oli nyt myös kuningas, jota kutsuttiin nimellä Ganga Zumba ja joka hallitsi aluetta Macacosta käsin. Portugalilaisten kovimpien hyökkäysten vuosina 1676–1677 seurauksena Ganga Zumba lähetti lähetystön tarjoamaan rauhaa portugalilaisille, mutta nämä eivät suostuneet sen ehtoihin, joissa heidän olisi muun muassa pitänyt tunnustaa Ganga Zumban asema Palmaresin hallitsijana.
Portugalilaiset jatkoivat hyökkäyksiään vuosina 1680–1686, mutta sota alkoi käydä heille kalliiksi ja kävi ilmeiseksi, että Pernambuco ei voinut hoitaa Palmaresin ongelmaa yksinään. Vuonna 1687 Pernambucon alueen kuvernööri pyysikin rahallista apua Portugalista, sillä hän oli joutunut kääntymään niin sanottujen bandeirantesien eli São Paulosta tulleista esimerkiksi orjakauppiaista koostuneiden palkkasoturijoukkojen puoleen. Bandeirantes-joukkoja johti Domingos Jorge Velho. Joukkojen rahoitus järjestyi kuitenkin myöhään ja ne saatiin käyttöön vasta vuonna 1692.
Historia > Palmaresin loppu

Aloitettuaan toimintansa vuonna 1692 bandeirantesit taistelivat Palmaresia vastaan kahden vuoden ajan. Lopulta Palmaresin hallinnassa oli enää yksi linnoitettu asutuskeskus, jota bandeirantesit eivät kuitenkaan pystyneet itsenäisesti valloittamaan. Heitä auttamaan tuli 3 000 Pernambucon alueen sotilasta. Lopullinen taistelu käytiin 5–6. helmikuuta 1694. Portugalilaiset hyökkäsivät tukikohtaan tappaen 200 palmaresilaista toisen 200 tehdessä itsemurhan hyppäämällä kalliolta. 500 muuta otettiin kiinni elävänä ja myytiin sittemmin jälleen orjuuteen. Ganga Zumba otettiin kiinni haavoittuneena ja hänet teloitettiin 20. marraskuuta 1695.
Palmaresin kuningasta Ganga Zumbaa esittävä patsas Brasiliassa.
Portugalilaisia bandeirantes-joukkoja komentanut Domingos Jorge Velho maalauksessa vuodelta 1903.
Oravalampi (Mikkeli)

| Oravalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°36′31″N, 26°58′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Kaitalampeen 
Järvinumero:  14.922.1.039
Mittaustietoja
Pinnankorkeus:  116,7 m  
Pituus:  190 m  
Leveys:  90 m  
Rantaviiva:  0,438 km  
Pinta-ala:  1,086 ha  
Saaria:  ei saaria 
 fiOravalampi 
Oravalampi  on Etelä-Savossa Mikkelissä  Saikkolan lähellä sijaitseva lampi.
Maantietoa

Lampi on 190 metriä pitkä, 90 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Lammen vedenpinnan korkeus on 116,7 metriä mpy.
Pedro López Quintana

Pedro López Quintana
Pedro López Quintana (s. 27. heinäkuuta 1953 Barbastro) on espanjalainen roomalaiskatolinen arkkipiispa. Hänet vihki papiksi Santiago de Compostelan arkkihiippakuntaan paavi Johannes Paavali II 15. kesäkuuta 1980. Hänet nimitettiin 12. joulukuuta 2002 Acropoliksen titulaariarkkipiispaksi, ja hänet konsekroi piispaksi 6. tammikuuta 2003 Leonardo Sandrin ja Antonio Maria Vegliòn avustama Johannes Paavali II.
López Quintana sai 8. helmikuuta 2003 nimityksen apostoliseksi nuntiukseksi Intiaan ja Nepaliin. 10. joulukuuta 2009 hänet nimitettiin apostoliseksi nuntiukseksi Kanadaan.
Aiheesta muualla

Kuvia tai muita tiedostoja aiheesta Pedro López Quintana Wikimedia Commonsissa
Origin (The Hypothesisin albumi)

| Origin The Hypothesis |
| --- | --- | --- |

Studioalbumin tiedot
 Julkaistu: 5. toukokuuta 2016
 Tyylilaji: Melodinen death metal
 Kesto: 38.09
 Levy-yhtiö: Inverse Records
Listasijoitukset
  50.
The Hypothesiksen muut julkaisut
| Nightshade 2010 | Origin 2016 |   |
The Hypothesis on suomalaisen melodista death metalia soittavan The Hypothesiksen debyyttialbumi, joka julkaistiin 5. toukokuuta 2016.
Kappaleet

Shades To Escape – 4.29
Leak – 4.25
End Of Your Days – 4.47
Scarface – 3.51
Exit – 3.34
Atonement – 3.28
Eye For an Eye – 4.46
Weak Story – 4.03
Second Chance – 4.43
Arvostelut

Desibeli.net:
Imperiumi: 7/10
Aiheesta muualla

Origin (The Hypothesisin albumi) Discogsissa. (englanniksi)
Albumi Origin (The Hypothesisin albumi) Encyclopaedia Metallum -sivustolla (englanniksi)
Olipa kaksi kertaa eilinen

| Olipa kaksi kertaa eilinen…> The Man with Rain in His Shoes |
| --- | --- |

Ohjaaja:  María Ripoll
Käsikirjoittaja:  Rafa Russo
Tuottaja:  Juan Gordon
Säveltäjä:   Bernardo Fuster  Ángel Illarramendi  Luis Mendo 
Kuvaaja:  Javier Salmones
Leikkaaja:  Nacho Ruiz Capillas
Pääosat:   Lena Headey  Douglas Henshall  Penélope Cruz 
Valmistustiedot
Valmistusmaa:   Espanja  Britannia  (mukana myös Ranska, Saksa, Yhdysvallat, Luxemburg ja Kanada) 
Tuotantoyhtiö:   CLT  Escima  HandMade Films  Mandarin Films  Paragon Entertainment Corporation  Parallel Pictures  UFA International  Wild Rose Productions 
Ensi-ilta:   1998-08-3030. elokuuta 1998 (Kanada)  
Kesto:  91 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Olipa kaksi kertaa eilinen… (The Man with Rain in His Shoes) on María Ripollin ohjaama espanjalais-brittiläinen elokuva vuodelta 1998. Romanttisen fantasiakomedian pääosia näyttelevät Lena Headey, Douglas Henshall ja Penélope Cruz.
Juoni

Lontoolaisen pariskunnan, Victor Bukowskin (Douglas Henshall) ja Sylvia Weldin (Lena Headey), parisuhde on kariutumassa. Victor on alkoholisoitunut työtön näyttelijä, joka päätyy pettämään Sylviaa ja menettää sen seurauksena hänet. Pian Sylvia on menossa naimisiin toisen miehen, Dave Summersin (Mark Strong), kanssa. Victor yrittää estää häntä astumasta alttarille, mutta epäonnistuu yrityksessään. Hän alkaa suunnitella jo itsemurhaa, mutta tapaakin kaksi outoa miestä, joiden ansiosta hän saa tilaisuuden korjata asiat. Victor pääsee matkustamaan kahdeksan kuukautta taaksepäin tilanteeseen, jossa hän saattoi vielä vaikuttaa tulevaisuuteensa.
Näyttelijät

| 0 | 1 | 2 |
| --- | --- | --- |
|  Lena Headey  | … |  Sylvia Weld   |
|  Douglas Henshall  | … |  Victor Bukowski   |
|  Penélope Cruz  | … |  Louise   |
|  Gustavo Salmerón  | … |  Rafael   |
|  Mark Strong  | … |  Dave Summers   |
|  Eusebio Lázaro  | … |  Don Miguel   |
|  Charlotte Coleman  | … |  Alison Hayes   |
|  Neil Stuke  | … |  Freddy   |
|  Elizabeth McGovern  | … |  Diane   |
|  Heather Weeks  | … |  Carol   |
|  Inday Ba  | … |  Janice   |
|  Paul Popplewell  | … |  Simon   |
|  Toby Davies  | … |  James   |
Tuotanto

Elokuvan kuvaukset alkoivat 21. heinäkuuta 1997 ja päättyivät 7. syyskuuta 1997. Elokuva kuvattiin Lontoossa, Britanniassa.
Julkaisu ja vastaanotto

Olipa kaksi kertaa eilinen… sai ensi-iltansa Kanadassa Montrealin elokuvajuhlilla 30. elokuuta 1998. Elokuvan teatteriensi-ilta oli Britanniassa 27. marraskuuta 1998 ja Espanjassa 19. helmikuuta 1999. Elokuvan muina niminä ovat Espanjassa Lluvia en los zapatos, Britanniassa, Ranskassa ja Australiassa If Only… sekä Yhdysvalloissa Twice Upon a Yesterday. Elokuva esitettiin myös muun muassa San Sebastiánin, Toronton ja Cannesin elokuvajuhlilla. Olipa kaksi kertaa eilinen… sai teatteriensi-iltansa Suomessa 23. heinäkuuta 1999 ja oli Finnkinon levittämä. Elokuva oli Suomessa 143. katsotuin elokuva 1 562 hengen katsojamäärällään vuonna 1999. Finnkino on julkaissut elokuvan Suomessa myös DVD:lle.
Rotten Tomatoes -sivuston mukaan 29 prosenttia kriitikoista on antanut elokuvalle positiivisen arvosanan keskiarvolla 4,8/10. Keräys perustuu 21 arviointiin. 1 214 käyttäjästä 56 prosenttia on antanut elokuvalle positiivisen arvosanan keskiarvolla 3,2/5. Internet Movie Databasen 2 069 käyttäjää on antanut elokuvalle keskiarvon 6,5/10.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Goya-palkinto, Espanja | Paras uusi ohjaaja | María Ripoll | Ehdokkuus |
| Imagen-palkinto, Yhdysvallat | Paras elokuva | Olipa kaksi kertaa eilinen… | Ehdokkuus |
| Bogotán elokuvajuhlien Círculo Precolombino de Bronce -palkinto, Kolumbia | Paras ohjaaja | María Ripoll | Voitto |
| Bogotán elokuvajuhlien Círculo Precolombino de Oro -palkinto, Kolumbia | Paras elokuva | María Ripoll | Ehdokkuus |
| Montrealin elokuvajuhlien parhaan käsikirjoituksen palkinto, Kanada | Paras käsikirjoitus | Rafa Russo | Voitto |
| Montrealin elokuvajuhlien Grand Prix des Amériques -palkinto, Kanada | Paras elokuva | María Ripoll | Ehdokkuus |
| Bucheonin fantasiaelokuvajuhlien Golden Kebbi -palkinto, Etelä-Korea | Paras elokuva | María Ripoll | Ehdokkuus |
| Sitgesin elokuvajuhlien Gran Angular -palkinto, Espanja | Paras elokuva | María Ripoll | Voitto |
Aiheesta muualla

Olipa kaksi kertaa eilinen Internet Movie Databasessa (englanniksi)
Olipa kaksi kertaa eilinen Elonet.
Olipa kaksi kertaa eilinen AllMoviessa. (englanniksi)
Olipa kaksi kertaa eilinen Rotten Tomatoes -sivustolla (englanniksi)
Olipa kaksi kertaa eilinen Yhdysvaltain elokuvainstituutin sivuilla (englanniksi)
Pekka Ojanpää

| Pekka Ojanpää> Henkilötiedot |
| --- | --- |
Syntynyt: 8. syyskuuta 1966
Kuollut: 23. marraskuuta 2018 (52 vuotta) Masvingon maakunta, Zimbabwe
Muut tiedot
Yritys:  Lassila & Tikanoja
Asema:  toimitusjohtaja
Jari-Pekka Ojanpää (8. syyskuuta 1966 – 23. marraskuuta 2018 Zimbabwe) oli Lassila & Tikanojan toimitusjohtaja. Hän oli toiminut aiemmin muun muassa Kemiran ja Nokian johtotehtävissä. Ojanpää oli Technopoliksen hallituksen ja eläkevakuutusyhtiö Ilmarisen hallintoneuvoston jäsen. Hän olisi aloittanut Suomisen toimitusjohtajana 1. joulukuuta 2018, mutta kuoli sitä ennen lento-onnettomuudessa Zimbabwessa.
Pedro Mendes

| 0 | 1 | 2 |
| --- | --- | --- |

Henkilötiedot
Koko nimi: Pedro Miguel da Silva Mendes
Syntymäaika: 26. helmikuuta 1979 (ikä 45)
Syntymäpaikka: Moreira de Cónegos,Guimarães, Portugali
Pelipaikka: keskikenttäpelaaja
Pituus: 177 senttimetriä
Junioriseurat
0000–1998: Felgueiras
Seurat
| Vuodet | Seura | O (M) |
| 1998–1999 1999–2003 2003–2004 2004–2006 2006–2008 2008–2010 2010–2011 2011–2012 | Felgueiras Vitória Guimarães Porto Tottenham Portsmouth Rangers Sporting CP Vitória Guimarães | 31 (2)  82 (7)  26 (0)  30 (1)  58 (5) 39 (3) 18 (0) 14 (0) |
Maajoukkue
| 2002–2010 | Portugali | 12 (0) |
 Seurajoukkueuran tilastot kattavat vain kansalliset sarjat, päivitetty 25. helmikuuta 2017.  Maajoukkueuran tilastot päivitetty 25. helmikuuta 2017.
Pedro Miguel da Silva Mendes (s. 26. helmikuuta 1979 Guimarães, Portugali) on portugalilainen entinen jalkapalloilija. Molempijalkainen Mendes oli pelipaikaltaan keskikenttäpelaaja.
Mendes aloitti uransa FC Felgueirasissa, josta siirtyi Vitória Guimarãesiin vuonna 1999. Vitóriaa hän edusti seuraavat neljä kautta ennen kuin siirtyi FC Portoon, jossa hän oli voittamassa mestarien liigaa.
Kesällä 2004 Mendes siirtyi Englannin liigakentille Tottenham Hotspuriin. Siirtosummaksi muodostui kaksi miljoonaa puntaa. Tottenhamissa hän pelasi kahden vuoden aikana vain 30 ottelua, kunnes Tottenham koutsi Martin Jol antoi luvan lähteä.
Tammikuun 2006 siirtoikkunan aikana Mendes siirtyi Portsmouthiin, jossa oli odotettavissa enemmän vastuuta. Mendes näytti kuuluvansa Portsmouthin miehistöön, kun portugalilainen iski kaksi maalia Manchester Cityn verkkoon.
23. elokuuta 2006 ottelussa Manchester Citya vastaan Ben Thatcher taklasi kammottavan näköisesti Mendesia päähän kyynärpäällään. Tuomari ei nähnyt tilannetta, mutta videokuvien perusteella Englannin jalkapalloliitto rankaisi Thatcheria usean ottelun pelikiellolla. Myöhemmin Mendes on sanonut taklauksen olleen pahinta mitä on tapahtunut hänen urallaan.
Mendes siirtyi kesällä 2008 Portsmouthista skotlantilaiseen suurseura Glasgow Rangersiin kolmella miljoonalla punnalla.
Portugalin maajoukkueessa Mendes debytoi 20. marraskuuta 2002 ystävyysottelussa Skotlantia vastaan. Mendes pelasi urallaan kaksitoista maaottelua.
Aiheesta muualla

Mendesin profiili soccerbase.comissa (Arkistoitu – Internet Archive)
Mendes Glasgow Rangersin virallisilla sivuilla (Arkistoitu – Internet Archive)
Portugalin joukkue – Jalkapallon MM-kilpailut 2010
1 Eduardo |
2 Alves |
3 Ferreira |
4 Rolando |
5 Duda |
6 Carvalho |
7 Ronaldo |
8 Mendes |
9 Liédson |
10 Danny |
11 Simão |
12 Beto |
13 Miguel |
14 Veloso |
15 Pepe |
16 Meireles |
17 Amorim |
18 Almeida |
19 Tiago |
20 Deco |
21 Costa |
22 Fernandes |
23 Coentrão |
Valmentaja Queiroz
Paul Williams

| Paul Williams |
| --- | --- |
 Paul Williams vuonna 2022.
Henkilötiedot
Syntynyt: 19. syyskuuta 1940 (ikä 84) Bennington, Nebraska, Yhdysvallat
Ammatti:  lauluntekijä säveltäjä näyttelijä
Vanhemmat:  Keenan Wynn (isäpuoli)
Siviilisääty:  naimisissa
Puoliso:  Mariana (2005–) Hilda Keenan Wynn (1993–?) Kate Clinton (1971–?)
Lapset:  Cole Williams (1981)
Aiheesta muualla
Kotisivu
Paul Hamilton Williams (s. 19. syyskuuta 1940 Bennington, Nebraska) on yhdysvaltalainen näyttelijä, laulaja, lauluntekijä ja säveltäjä. Hän sai Oscar-palkinnon yhdessä Barbra Streisandin kanssa vuoden 1976 elokuvaan Tähti on syttynyt tekemästään kappaleesta ”Evergreen”.
Aiheesta muualla

Paul Williams Internet Movie Databasessa. (englanniksi)
PSL Research University

| Université PSL> Université de recherche Paris Sciences et Lettres |
| --- | --- |
  

Perustettu:  2010
Tyyppi:  julkinen
Rehtori:  Alain Fuchs
Opiskelijoita:  19,000
Sijainti:  Pariisi, Île-de-France  Ranska
Sivusto:  https://psl.eu/
Université PSL (ransk. Université de recherche Paris Sciences et Lettres, lyh. PSL, engl. PSL Research University) on yliopisto  Pariisissa Ranskassa. PSL tunnetaan ennen kaikkea luonnontieteiden ja tekniikan opetuksesta sekä tutkimuksesta, mutta yliopistossa opetetaan myös esimerkiksi johtamista, taloustieteitä, kieliä, poliittista historiaa ja filosofiaa. PSL  perustettiin vuonna 2010 ja muuttui yliopistoksi vuonna 2019..
Jäsen

Collège de France
École nationale supérieure de chimie de Paris
École normale supérieure
École supérieure de physique et de chimie industrielles de la ville de Paris
Institut Curie
École nationale supérieure des mines de Paris
Pariisin observatorio
Université Paris-Dauphine
Centre national de la recherche scientifique
Institut national de la santé et de la recherche médicale
Aiheesta muualla

Yliopiston kotisivut (englanniksi) (ranskaksi)
Panama (kappale)

| ”Panama” Van Halen |
| --- | --- | --- |

Singlen tiedot
 Albumilta: 1984
 Julkaistu: 18. kesäkuuta 1984
 Tuottaja(t): Ted Templeman
 Tyylilaji: hard rock, glam metal
 Kesto: 03.31
 Levy-yhtiö: Warner Music Group
Van Halenin muut singlet
| ”"I'll Wait"” 1984 | ”"Panama"” 1984 | ”"Hot for Teacher"” 1984 |
Panama on hard rock -yhtye Van Halenin kappale vuonna 1984 julkaistulta samannimiseltä levyltä. Laulu kertoo stripparista eikä autosta, vaikka niin on joskus väitettykin. Huhut, joiden mukaan kappale kertoisi autosta, lähtivät  kriitikoista, joiden mielestä Van Halenin laulaja David Lee Roth ei tee kappaleita muusta kuin seksistä, juhlimisesta ja autoista. Eräässä haastattelussa David kuitenkin sanoi, ettei ole kirjoittanut kappaletta autoista. Sanat kuulostavatkin siltä, että siinä laulettisiin autosta, mutta se kuitenkin kertoo Panama-nimisestä stripparista, jonka David tapasi Arizonassa.
Kokoonpano

David Lee Roth – laulu
Eddie Van Halen – kitara, taustalaulu
Michael Anthony – basso, taustalaulu
Alex Van Halen – rummut
Hydrogeeli

Hydrogeeliä
Hydrogeeli on polymeeri, joka pystyy imemään sisäänsä suuren määrän vettä. Veden imeytyminen aiheuttaa geelin turpoamisen. Hydrogeeli on kahdesta eri faasista muodostuva materiaali. Hydrogeeleissä huokoinen läpäisevä kiinteä polymeeri on veteen liukenematon kolmiulotteinen, luonnollisten tai synteettisten polymeerien ja nesteen verkosto. Monet hydrogeelit ovat synteettisiä, mutta jotkut ovat myös peräisin luonnosta. Termi ‘hydrogeeli’ keksittiin vuonna 1894.
Hydrogeelien luokittelu

Hydrogeelit voidaan jakaa kahteen luokkaan, fysikaaliset ja kemialliset hydrogeelit, riippuen siitä millaisia polymeeriketjuja yhteen sitovat silloittajat ovat. Kemiallisissa hydrogeeleissä muodostuu vahvoja kovalenttisia sidoksia. Fysikaalisissa hydrogeleissä polymeerien väliset sidokset ovat heikkoja sidoksia, kuten vetysidoksia, van Der Waalsin voimat ja dipoli-dipolisidoksia.
Kemialliset hydrogeelit voivat johtaa vahvoihin palautuviin tai irreversiibeleihin geeleihin kovalenttisen sidoksen vuoksi. Kemialliset hydrogeelit, kuten disulfidisidosten kautta silloittuvien tiomeerien hydrogeelit, ovat myrkyttömiä ja niitä käytetään lukuisissa lääkevalmisteissa. Sekä kemiallisilla että fysikaalisilla hydrogeeleillä on kyky palautua alkuperäisiin ominaisuuksiinsa yksinkertaisesti muuttamalla ulkoista ärsykettä, kuten pH:ta tai ionipitoisuutta (alginaattihappo) tai lämpötilaa. Fysikaalisilla hydrogeeleillä on yleensä korkea biologinen yhteensopivuus ja ne eivät ole myrkyllisiä.